বিআইডিএসের মোট পাঁচটি গবেষণা বিভাগ রয়েছে। প্রত্যেক বিভাগের প্রধান উক্ত বিভাগের সদস্যগণের মধ্য থেকে মনোনীত হন। পলিসি কো-অর্ডিনেশন কমিটি কর্তৃক এক বছরের জন্য এই বিভাগীয় প্রধানদের নিয়েগ দেয়া হয়। পাঁচটি বিভাগ হচ্ছে:
তবে এক বিভাগের গবেষকবৃন্দ নিজেদের বিভাগের গবেষণা সম্পাদনের পর অন্য বিভাগের অধীনেও বিভিন্ন গবেষণা তৎপরতা ও কার্যক্রমে অংশ নিতে পারেন। এই প্রতিষ্ঠানে বোর্ড অফ ট্রাস্টিজ কর্তৃক অনুমোদিত মোট ৭৬টি গবেষণা মূলক পদ রয়েছে যার মধ্যে বর্তমানে ৫৩টি পদ পূরণ করা সম্ভব হয়েছে।

গবেষণা বিভাগের সদস্য ও গবেষকবৃন্দ অন্যান্য বিভাগসমূহের কর্মকর্তা ও কর্মচারীদের কাছ থেকে প্রভূত সহযোগিতা লাভ করে থাকেন। অন্যান্য বিভাগের মধ্যে রয়েছে প্রশাসন, হিসাব, গ্রন্থাগার, প্রকাশনা এবং কম্পিউটার শাখা। তবে অন্যান্য শাখার মধ্যে সবচেয়ে গুরুত্বপূর্ণ হচ্ছে "এসআরডিএফ"। এর পূর্ণ অভিব্যক্তি হচ্ছে- "স্পেশাল রিসার্চ এন্ড ডেভেলপমেন্ট ফান্ড" (Special Research and Development Fund) বা "বিশেষ গবেষণা ও উন্নয়ন তহবিল"। এই তহবিলের আয়ের উৎস হচ্ছে বিআইডিএসের গবেষণা প্রকল্পের আয়ের নীট সঞ্চয়। এর উদ্দেশ্য হচ্ছে বিআইডিএসের গবেষকবৃন্দ কর্তৃক পরিচালিত গবেষণা কার্যক্রমে আর্থিক সহায়তা প্রদান করা। তবে এধরনের সহযোগিতার পরও যদি তহবিলে অর্থ অবশিষ্ট থাকে তবে সে অর্থ গ্রন্থাগারের বই ক্রয় এবং প্রতিষ্ঠানের অবকাঠামোগত উন্নয়নে কাজে লাগানো হয়।

উদ্দেশ্য
গবেষণা বিভাগ
প্রশাসন
ইতিহাস